  Анжелика Тихонова корреспондент Ижкарын Удмурт кун университетын бадӟым классъёсын дышетскисьёс понна «Наукае нырысь вамышъёсы» XV вожвылъяськон ортчиз. Ужрадэ оглом 40 пала пиналъёс люкаськизы. Со сярысь ивортодэтъя «Удмуртия» агентстволэн корреспондентэзлы УдГУ-ысь Удмурт кылосбуръя, финно-угроведениея но журналистикая институтысь удмурт литературая но Россиысь калыкъёслэн литературазыя кафедраысь доцент, кылосбур тодосъя кандидат, вожвылъяськонлэн огез радъясез Галина Шушакова вераз. Туэ вожвылъяськонэ Пичи Пурга, Якшур-Бӧдья, Шаркан, Алнаш, Кияса, Балезино, Вавож, Ува, Дэри ёросъёсысь, Ижкарысь, Можгаысь но Татарстанысь Кукмор ёросысь Нырьяысь 8-11 классъёсын дышетскисьёс пыриськизы. Со сяна, пӧлазы 7-тӥ классын дышетскись куд-ог пиналъёсты но кутӥзы.  Соос куать секциосъя ужъёссэс утизы: кылтодон, литературатодон, чеберлыко калыккылос но шаертодон, шаертодон, ӵектос кылдытон но журналистика Галина Шушакова пусйиз, арысь аре пиналъёс паськытгес, тунсыкогес темаосты эскеро шуыса. Трос али ужъёс лыкто шаертодон ӧрын. Соос, мон шуысал, наука вискын, кылсярысь, литература но шаертодон вискын. Туэ Уваысь вайизы тема, мыным со туж тунсыко потӥз. Соос асьсэ ёросысьтызы авторъёслэн книгаосазы «мынам» притяжательной местоимение кызьы кутӥське эскеризы. Шаертодон но литература герӟаськемын, кылтодон но отын ик. Собере фольклорен шаертодонэн вискын ужъёс трос Галина Шушакова, вожвылъяськонэз одӥгез радъясьСо сяна, трос вал Быдӟым Атыкай ожын Вормонлы 75 ар тырмонлы сӥзем ужъёс. Соосты нимазгес учкыны тыршизы. Ӟуч кылын со ужъёс тросэз быдэстэмын. Вал удмурт кылынэз но. Асьсэ гуртысьтызы бырем солдатъёсты нылпиос эскеро, верасько соослэн ӵыжы-выжыосынызы. Со туж тунсыко ук, куке нылпиос ӝуто со темаез Галина Шушакова, вожвылъяськонэз одӥгез радъясьОзьы ик туэ куинетӥзэ ини ӵектосъёслы сӥзем секция ужаз. Отын вить гинэ доклад лыдӟизы, но, радъясьлэн верамезъя, соос туж кылзымонэсь вал. Пиналъёс удмурт блогеръёслы школа усьтыны, оже пыриськем дышетӥсьёсты буре ваён аудиогид лэсьтыны, интерактивной шудон кылдытыны ӵектонъёсынызы потӥзы. Тунсыко та пиналъёслы но, дышетӥсьёслы но. Малы ке шуоно пинал ведь ассэ но чакла, мукетъёссэ но кылзэ. Со бадӟым школа соослы калыке потыны, быгатонлыкъёссэс азьланьтыны. Трос аръёс ортчытӥськомы ке но, пиналъёс пӧртэмесь лыкто, пӧртэм школаосысь Галина Шушакова, вожвылъяськонэз одӥгез радъясьГалина Шушакова азьланяз удмурт кылын гожтэм ужъёс тросгес мед луозы вылэм шуыса пусйиз. Со сяна, элькунысьтымы уйпал ёросъёсысь тросгес пыриськисьёсты адӟыны мылкыдзэ но шараяз. «Наукае нырысь вамышъёсы» вожвылъяськонын нырысетӥ интыосты басьтӥзы: Карина Загребина «Мы помним подвиги героев» уженыз, 9-тӥ класс, Якшур-Бӧдья ёросысь Кекоран шор ёзо школа. Кивалтӥсез историяя дышетӥсь Елена Вахрушева; Ольга Абрамова «Алнаш ёросысь Шайтангурт котырысь инты нимъёс Google картаын» уженыз, 11-тӥ класс, Алнаш ёросысь Азамат шор ёзо школа. Кивалтӥсез удмурт кылъя но литературая дышетӥсь Ольга Рябина; Елизавета Кибардина «Школа блогера «Яркыт» – площадка для творческого и личностного развития национальных блогеров» уженыз, 11-тӥ класс, Можгаысь 3 номеро шор ёзо школа. Кивалтӥсез географияя дышетӥсь Анжелика Герасимова; Наталья Корепанова «Куинь мунчо. Пинал пыртон» уженыз, 9-тӥ класс, Балезино ёросысь Исак шор ёзо школа. Кивалтӥсез удмурт кылъя но литературая дышетӥсь Татьяна Захарова; Елена Макарова «Тетрадь памяти»уженыз, 11-тӥ класс, Алнаш ёросысь Азамат шор ёзо школа. Кивалтӥсез ӟуч кылъя но литературая дышетӥсь Елена Павлова; Анастасия Абалтусова «Иллюстрации в литературе» уженыз, 10-тӥ «б» класс, Ижкарысь 52 номеро шор ёзо школа. Кивалтӥсез историяя дышетӥсь Светлана Зуева.  Тодэ вайытом, кылем арын Можгаысь Елизавета Кибардина аслаз ӵектосэныз «Атмосфера» элькун проектлэсь грантсэ утӥз. Тегъёс: Дышетон УдГУ Ижкар Удмуртия вожвылъяськон пиналъёс удмурткыл Тодос  